Möödunud nädalal Olympic-Online'iga sponsorlepingu sõlminud ja pokkeritoa profitiimi kapteniks saanud Janar Kiivramees pärjati Eesti pokkeriauhindade tseremoonial 2009. aasta Eesti parima netimängija ja aasta parima pokkerimängija tiitliga. Tema nimel on möödunud aastast Eesti suurim turniirivõit FTOPS suurvõistluse esikoha eest saadud 3 miljoni krooniga. 2009. aastal tuli ta ka maailma pokkeriturnee (WPT) Küprose osavõistlusel 5. kohale, teenides auhinnarahana ligi miljon krooni. Lisaks mitmetele tublidele saavutustele live-võistlustelt nii Eestist kui mujalt maailmast peetakse Kiivrameest ka Eesti üheks edukamaks internetimängijaks.